# Inštrukcie ku config.properties súboru

Konfiguračný súbor pozostáva z premenných, ktorých názov je config.nazovPremennej. Ich názvy je potrebné udržovať podľa nasledujúceho vzoru:

config.year, config.numberOfRankedRounds, config.pointingType, config.list, config.constant

Vždy za premennou je potrebné priradiť pomocou znaku ‘=’ jej hodnotu. Okrem tejto podmienky je však konfiguračný súbor možné ľubovoľne upravovať a meniť. Poradie premenných si používateľ môže upraviť podľa vlastnej preferencie.

Popis jednotlivých premenných:

* config.year – nastaví rok sezóny
* config.numberOfRankedRounds - označuje maximálny možný počet bodovaných kôl pretekára. V prípade, že sa pretekár zúčastnil viacero kôl ako je toto číslo, do jeho celkového súčtu bodov sa počítajú len jeho najúspešnejšie kolá.
* config.pointingType – možné nastaviť na jednu z hodnôt 1, 2, 3 :

1. spôsob: Pretekári sa bodujú podľa premennej config.list
2. spôsob: Pretekári sa bodujú podľa počtu pretekárov, ktorí sa zúčastnili daného kola (v rovnakej kategórií). Ak sa kola zúčastnilo n pretekárov, víťaz dostane n bodov a každý ďalľí o bod menej. Ak bol niektorý z pretekárov diskvalifikovaný, ten dostáva 0 bodov.
3. spôsob: Pretekári sú bodovaní podľa dosiahnutého času – víťaz dostane body rovné premennej config.constant a každému ďaľšiemu pretekárovi sú body pridelené priamoúmerne podľa rozdielu medzi časom víťaza a časom daného pretekára.

* config.list – označuje počty bodov pretekárov podľa poradia, kde prvý prvok je počet bodov pretekára, ktorý dobehne na prvom mieste, druhý prvok body pretekára na druhom mieste… Posledný prvok zoznamu sú body pre všetkých zvyšných pretekárov, ktorí úspešne dobehnú do cieľa. Ak je niekto diskvalifikovaný, dostáva 0 bodov. Tento zoznam je možné ľubovoľne upravovať, avšak je potrebné zachovať jeho format – čiarky slúžia ako oddeľovače. List sa berie v úvahu, iba pri nastavení spôsobu bodovania číslo 1, inak sa ignoruje.
* config.constant – označuje počet bodov pretekára na prvom mieste pri bodovaní podľa dosiahnutého času. Berie sa v úvahu iba pri nastavení spôsobu bodovania číslo 3, inak sa ignoruje.